**Ministru kabineta noteikumu projekta Grozījumi Ministru kabineta 2016. gada 12. aprīļa noteikumos Nr. 211 “Būvkomersantu klasifikācijas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2016.gada 12.aprīļa noteikumos Nr.211 “Būvkomersantu klasifikācijas noteikumi”” (turpmāk – Noteikumu projekts) **ir izstrādāts ar mērķi noteikt kārtību kādā būvkomersantu klasifikācija tiek piemērota publiskos būvdarbu iepirkumos. No būvkomersantu klasifikācijas izslēgts kritērijs – apgrozāmo līdzekļu attiecība pret īstermiņa parādiem jeb uzņēmuma likviditātes rādītājs, kā arī noteikts jauns datums, no kura klasifikācijas lēmumos tiek norādīta būvuzņēmēju konkrētu būvdarbu veidu veikšanā būvju grupās.****Projekts stāsies spēkā pēc tā pieņemšanas Ministru kabinetā un izsludināšanas.** |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pamatojoties uz Būvniecības likuma 5. panta pirmās daļas 12. punktu, Publisko iepirkumu likuma 44. panta trešo daļu, Sabiedrisko pakalpojumu sniedzēju iepirkumu likuma 50. panta trešo daļu un Publiskās un privātās partnerības likuma 37.2 panta trešo daļu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Likviditātes rādītāja izslēgšana**Ministru kabineta 2016. gada 12. aprīļa noteikumos Nr. 211 “Būvkomersantu klasifikācijas noteikumi” (turpmāk – Noteikumi Nr. 211) 34.1. apakšpunktā ir noteikts kritērijs – apgrozāmo līdzekļu attiecība pret īstermiņa parādiem jeb uzņēmuma likviditātes rādītājs. Saskaņā ar Noteikumu Nr. 211 33.1 punktu likviditātes rādītājs ir būtisks priekšnosacījums būvkomersanta klasificēšanai, jo ja klasifikācijas iestāde konstatē, ka šis rādītājs ir zemāks par šo noteikumu 34.1.2. apakšpunktā noteikto vērtību (0.9), tā pieņem lēmumu par klasificēšanas pārtraukšanu vai klasifikācijas atcelšanu, proti, būvuzņēmums vispār netiek klasificēts, kas vienlaikus nozīmē arī aizliegumu turpmāk piedalīties publiskos būvdarbu iepirkumos.Administratīvā rajona tiesa Būvniecības valsts kontroles birojam (turpmāk – klasifikācijas iestāde) ir norādījusi uz nepilnībām likviditātes rādītājā aprēķināšanā (Administratīvās rajona tiesas 2018.gada 26.februāra spriedums lietā Nr. A420296017), kā arī likviditātes rādītāja aprēķina metodika klasifikācijas iestādei ir atšķirīga no Finanšu ministrijas aprēķina metodikas. Administratīvā rajona tiesa norādīja arī uz to, ka nevar tikt atzīts par taisnīgu tas, ka divas valsts pārvaldes iestādes, proti, Finanšu ministrija un klasifikācijas iestāde viena un tā paša ekonomiskā rādītāja noteikšanai izmanto atšķirīgu pieeju. Klasifikācijas iestāde likviditātes rādītāju aprēķina **automātiski** izmantojot no Valsts ieņēmumu dienesta saņemto informāciju par komersanta rīcībā esošajiem apgrozāmajiem līdzekļiem un īstermiņa parādsaistībām saskaņā ar iesniegtajiem gada pārskatiem (Noteikumu Nr. 211 28.4. apakšpunkts), līdz ar to likviditātes rādītājs atspoguļo būvuzņēmuma likviditāti tikai noteiktā brīdī un gada laikā būvuzņēmuma likviditāte var būtiski mainīties, bet likviditātes rādītājs tiks aktualizēts tikai pēc nākošā gada pārskata iesniegšanas, līdz ar to likviditātes rādītājs var radīt nepatiesu priekšstatu par būvuzņēmuma faktisko likviditāti gada laikā.Ņemot vērā iepriekš minēto, kā arī likviditātes rādītāja nozīmi būvkomersanta kvalifikācijas klases noteikšanā, tas tiek izslēgts no būvkomersantu klasifikācijas kritērijiem. Papildus norādām, ka būvkomersantu klasifikācijā Noteikumu Nr.211 34. punktā ir norādīti vēl vairāki citi finansiāli ekonomiskie kritēriji (finanšu līdzsvara kritērijs, darba samaksas kritērijs, nodokļu parāda kritērijs, maksātspējas kritērijs, nodrošinājuma līdzekļu kritērijs), līdz ar to izslēdzot likviditātes rādītāju, būvkomersantu klasifikācijā joprojām tiks ņemti vēra būvuzņēmumu finansiāli ekonomiskie rādītāji. **Būvkomersantu klasifikācijas piemērošana**Publisko iepirkumu likuma pārejas noteikumu 4. punktā, Sabiedrisko pakalpojumu sniedzēju iepirkumu likuma pārejas noteikumu 8. punktā un Publiskās un privātās partnerības likuma pārejas noteikumu 29. punktā ir noteikts, ka Ministru kabinetam līdz 2019. gada 30. aprīlim ir jāizdod noteikumi, kuri nosaka prasības būvkomersantam attiecībā uz pieredzi un klasi publisku būvdarbu veikšanai būvju grupās.Noteikumos Nr. 211šobrīd ir noteikta tikai būvkomersantu klasifikācijas kārtība. Ņemot vērā, ka būvkomersantu klasifikācija un klasifikācijas piemērošana ir savstarpēji cieši saistīti procesi, lai atvieglotu normatīvo aktu pārskatīšanu, lietošanu un ieviestu labāku tiesisko skaidrību, būvkomersantu klasifikācijas piemērošanas noteikumi tiek iekļauti Noteikumos Nr. 211kā atsevišķa nodaļa.Projekta ietekme uz būvniecības nozari ir pozitīva. Sistemātiska būvuzņēmumu izvērtēšana pēc vienotiem principiem veicina godīgu konkurenci. Noteikumu projekts samazina administratīvo slogu publiskajos iepirkumos, ņemot vērā, ka būvuzņēmumiem nav jāiesniedz un iepirkumu komisijām nav atkārtoti jāpārbauda informācija, kas jau tiek vērtēta būvkomersantu klasifikācijas ietvaros. Kā arī klasifikācijas piemērošana publisko būvdarbu iepirkumos atvieglos un padarīs caurspīdīgāku pretendentu atlases procesu.Publiska būvdarbu līguma gadījumā pasūtītājs pieprasa atbilstošu būvkomersanta kvalifikācijas klasi tikai galvenajam būvdarbu veicējam, ņemot vērā, ka pasūtītājs slēdz būvniecības līgumu tieši ar galveno būvdarbu veicēju. Līdz ar to būvkomersantu klasifikācijas piemērošana neattiecas uz apakšuzņēmējiem, kurus būvdarbu līguma izpildei piesaistīs galvenais būvdarbu veicējs.Būvdarbu līgumcenu robežvērtību noteikšanā ir ņemta vērā Publisko iepirkumu likuma 45. panta otrās daļas prasība, ka pasūtītājs gada minimālo finanšu apgrozījumu var noteikt ne lielāku par divām paredzamo līgumcenu vērtībām, kā arī Noteikumu Nr. 211 32.5. apakšpunktā noteiktais kritērijs, kas nosaka kādai klasei atbilst būvuzņēmums ņemot vērā tā kopējo sniegto būvniecības pakalpojumu apjomu:*“32.5. 4. kritērijs – kopējais sniegto būvniecības pakalpojumu apjoms trijos iepriekšējos darbības gados:**32.5.1. vairāk par 15 000 000 euro katrā pārskata gadā – būvuzņēmums atbilst 1. klasei;**32.5.2. no 5 000 000,01 līdz 15 000 000 euro katrā pārskata gadā – būvuzņēmums atbilst 2. klasei;**32.5.3. no 1 000 000,01 līdz 5 000 000 euro katrā pārskata gadā – būvuzņēmums atbilst 3. klasei;**32.5.4. no 75 000,01 līdz 1 000 000 euro katrā pārskata gadā – būvuzņēmums atbilst 4. klasei;**32.5.5. līdz 75 000 euro katrā pārskata gadā – būvuzņēmums atbilst 5. klasei.”.*Ņemot vērā iepriekš minēto, izriet, ka pasūtītājs atbilstoši paredzamajai būvdarbu līgumcenas vērtībai var noteikt būvuzņēmuma gada kopējo sniegto būvniecības pakalpojumu apjomu ne augstāku kā 1.tabulā norādītās vērtības.*1.tabula***Paredzamo būvdarbu līgumcenas robežvērtības**

|  |  |  |
| --- | --- | --- |
| Būvdarbu līgumcenas robežvērtība (*euro*) | Būvuzņēmuma kopējā sniegto būvniecības pakalpojumu apjoma robežvērtība gadā, (*euro*) | Atbilstošā būvkomersanta klase |
| virs 7 500 000,01 | vairāk par 15 000 000  | 1.klase |
| no 2 500 000,01 līdz 7 500 000 | no 5 000 000,01 līdz 15 000 000  | 2.klase |
| no 500 000,01 līdz 2 500 000 | no 1 000 000,01 līdz 5 000 000  | 3.klase |
| no 37 500,01 līdz 500 000 | 75 000,01 līdz 1 000 000  | 4.klase |
| līdz 37 500 | līdz 75 000  | 5.klase |

Pasūtītājs pieprasa būvkomersantu kvalifikācijas klasi atbilstoši paredzamajai būvdarbu līgumcenas vērtībai saskaņā ar 2. tabulu, ņemot vērā, ka 1.klase ir augstākā, bet 5.klase zemākā. Šajā tabulā ir noteikts, cik augstu būvkomersanta kvalifikācijas klasi pasūtītājs var pieprasīt ņemot vērā paredzamo būvdarbu līgumcenas vērtību. Lai veicinātu konkurenci un novērstu nepamatoti augstas būvkomersanta kvalifikācijas klases pieprasīšanu, pasūtītājs būvdarbu iepirkumā nevar pieprasīt augstāku klasi par to kāda atbilst būvdarbu līgumcenas robežvērtībai saskaņā ar 1.tabulu. **Noteikumu projektā ir paredzēts, ka būvuzņēmums, var piedalīties būvdarbu iepirkumā, ja tā kvalifikācijas klase nav zemāka par pasūtītāja pieprasīto būvkomersanta kvalifikācijas klasi**. Piemēram, ja paredzamā būvdarbu līgumcenas vērtība ir 5 000 000 *euro* pasūtītājs var pieprasīt 2., 3., 4., vai 5. būvkomersanta kvalifikācijas klasi. Pieņemot, ka pasūtītājs ir pieprasījis **4. klasi**, šādā iepirkumā var piedalīties visi būvuzņēmumi, kuriem ir **1**., **2**., **3**. vai **4**. būvkomersanta kvalifikācijas klase.2.tabula**Būvkomersantu klasifikācijas piemērošana**

|  |  |
| --- | --- |
| **Paredzamā būvdarbu līgumcena** | **Būvkomersantu kvalifikācijas klase, kuru pasūtītājs var pieprasīt** |
| Virs 7 500 001 euro | 1., 2., 3., 4., 5.  |
| 2 500 00,01 – 7 500 000 euro | 2., 3., 4., 5.  |
| 500 001 – 2 500 000 euro | 3., 4., 5. |
| 37 501 – 500 000 euro | 4., 5.  |
| Līdz 37 500 euro | 5.  |

Ņemot vērā, ka tiek grozīti būvkomersantu kvalifikācijas klases noteikšanas kritēriji (izslēdzot Noteikumos Nr.211 34.1. apakšpunktā noteikto 6.kritēriju), kā arī, lai nodrošinātu būvuzņēmumiem pietiekoši ilgu laika periodu, lai iepazītu būvkomersantu kvalifikācijas klases piemērošanas noteikumus un veiktu pasākumus kvalifikācijas klases paaugstināšanai, būvkomersantu klasifikācijas piemērošana publiskajos iepirkumos tiks piemērota **sākot ar 2021.gada 1.septembri**.**Pieredze būvju grupu būvniecības darbos**Noteikumos Nr. 211 ir iekļauts kritērijs, kas nosaka, kādu būvdarbu un būvju būvniecībā būvuzņēmumam ir pieredze. Saskaņā ar Noteikumu Nr.211 32.3. apakšpunktu klasifikācijas iestāde atzīst būvuzņēmuma kvalifikāciju konkrētu būvdarbu veidu veikšanā būvju grupā, ja **trīs līdz piecus gadus** pirms lēmuma pieņemšanas par klasifikāciju **Būvniecības informācijas sistēmas uzturētajos būvdarbu žurnālos** ir vismaz divas atzīmes par būvdarbu veikšanu šo noteikumu 1. pielikumā minētajos būvdarbos. Ņemot vērā, ka Būvniecības informācijas uzturētie būvdarbu žurnāli šobrīd netiek plaši izmantoti, klasifikācijas iestāde nevarēs iekļaut lēmumos par būvuzņēmumu klasifikāciju atzīmi par būvuzņēmuma pieredzi konkrētu būvdarbu veidu veikšanā būvju grupā.Būvniecības likuma pārejas noteikumu 21. punktā, ir noteikts (Būvniecības likuma grozījumi ir pieņemti Saeimā 2019. gada 14. februārī), ka ar 2020. gada 1. janvāri būvniecības administratīvais process (tajā skaitā būvdarbu žurnāls) uzsākams elektroniski Būvniecības informācijas sistēmā. Līdz ar to klasifikācijas iestāde informāciju no Būvniecības informācijas sistēmas uzturētajiem būvdarbu žurnāliem par būvuzņēmumu pēdējo trīs līdz piecu gadu laikā veikto būvdarbu veidu un būvju grupām varēs iegūt sākot ar **2023. gada 1. janvāri**, nevis 2019. gada 30. aprīli, kā tas šobrīd ir noteikts Noteikumu Nr. 211 68. punktā. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Būvniecības Valsts kontroles birojs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkurš būvkomersants, kas pretendē uz būvdarbu veikšanu Būvniecības likuma 23. panta pirmās daļas izpratnē; jebkurš pasūtītājs, kurš izsludinājis iepirkumu par būvdarbu līguma, kura finansējumam tiks izmantoti publisko tiesību juridiskās personas līdzekļi Eiropas Savienības politiku instrumentu vai citas ārvalstu finanšu palīdzības līdzekļi, piešķiršanu. Būvkomersantu reģistrā reģistrēti aptuveni 2050 uzņēmumu (skaits ir pastāvīgi mainīgs), kas atbilst vispārējā kārtībā kvalificējama būvuzņēmuma kritērijiem. Tomēr, tā kā klasifikācijas sistēma ir atvērta, uzņēmumu skaits, kas var izteikt vēlmi klasificēties, lai pretendētu uz būvdarbu līgumu Būvniecības likuma 23. panta pirmās daļas izpratnē, ir lielāks.  |
| 2. | Tiesiskā regulējuma ietekme uz tautsaimniecību un administratīvo slogu | Projekta ietekme uz būvniecības nozari ir pozitīva. Sistemātiska būvuzņēmumu izvērtēšana pēc vienotiem principiem veicina godīgu konkurenci. Noteikumu projekts samazina administratīvo slogu publiskajos iepirkumos gan būvuzņēmumiem, gan pasūtītajiem, ņemot vērā, ka būvuzņēmumiem nav jāiesniedz un iepirkumu komisijām nav atkārtoti jāpārbauda informācija, kas jau tiek vērtēta būvkomersantu klasifikācijas ietvaros. Kā arī klasifikācijas piemērošana publisko būvdarbu iepirkumos atvieglos un padarīs caurspīdīgāku pretendentu atlases procesu. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |  |  |
| --- | --- | --- |
|  |  | **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019** |  |  | Turpmākie trīs gadi (*euro*) |
| **2020** | **2021** | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 |  | 5 |  | 6 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |  | Nav  |
| 6.1. detalizēts ieņēmumu aprēķins |  |  |
| 6.2. detalizēts izdevumu aprēķins |  |  |
| 7. Cita informācija |  |  | Klasifikācijas iestāde – Būvniecības Valsts kontroles birojs veiks Būvniecības informācijas sistēmas pilnveidošanu būvkomersantu klasifikācijas izmaiņu ieviešanai saskaņā ar Noteikumu projektu no Būvniecības informācijas sistēmas uzturēšanai atvēlētajiem līdzekļiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts sabiedrībai publiski pieejams Ekonomikas ministrijas mājās lapā internetā, kā arī tika nosūtīts Latvijas Būvniecības padomei. Pēc izsludināšanas Valsts sekretāra sanāksmē būs pieejams Ministru kabineta mājās lapā internetā.  |
| 2. | Sabiedrības līdzdalība projekta izstrādē | Noteikumu projekts tika publicēts Ekonomikas ministrijas mājas lapā[[1]](#footnote-1) un nosūtīts Latvijas Būvniecības padomei 2019. gada 27. februārī. Atzinumu tika gaidīti līdz 13.martam.  |
| 3. | Sabiedrības līdzdalības rezultāti | Sabiedriskajā līdzdalībā nav saņemti atzinumi par noteikumu projektu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Būvniecības Valsts kontroles birojs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav. |

Ekonomikas ministrs R. Nemiro

Vīza:

Valsts sekretārs Ē. Eglītis

Gusts Sproģis, 67013113

Gusts.Sprogis@em.gov.lv

1. https://em.gov.lv/lv/par\_ministriju/sabiedribas\_lidzdaliba/diskusiju\_dokumenti/buvniecibas\_politika/ [↑](#footnote-ref-1)